Kolasib DC thar Pu Robert C Lalhmangaiha'n MJA Kolasib District Hruaitute a kawm,"1129/2024-2025 Dated Kolasib the 10th July, 2024: Vawiin khan Kolasib DC thar Pu Robert C Lalhmangaiha'n MJA Kolasib District OB te leh DIPRO Kolasib te a kawm a, inhmelhriatna leh thil tul pawimawh dang sawihona an nei. Kolasib DC thar Pu Robert C Lalhmangaiha chuan Kolasib District MJA te chu chibai bukna a neih zawh in an mawhphurhna a san zia a sawi a, District timawitu leh Mizoram mithmuh a District pho chhuak tu langsar tak an nih avangin an hna chu pawimawh takzet a ni, a ti. Kolasib chu  Mizoram kawtchhuah a nih angin District pawimawh tak a nih thu a sawi a, ramri buaina neuh neuh te pawh a awm thin avangin MJA, khawtlang hruaitute  leh NGO-te nen pawh thawhhona tha an neih a pawimawh hle a ni, a ti a, an finchhuah thin pawh a mamawh zel dawn a ni, a ti bawk. MJA te pawhin DC thar chu thinlung taka an lo lawm thu sawiin thawhpui an inhuam reng thu an sawi bawk. Inkawmhonaah hian an ngaihpawimawh zawng sawiin chung zingah chuan kawngpui tha neih chungchangte leh garbage management system felfai zawk neih chungchangte a tel a ni. Pu Robert C Lalhmangaiha hi 2008 MCS batch niin Zawlnuam BDO te, SDC/ADC Serchhip te, Deputy Director,  Rural Development te, DD Transport te lo chelh tawhin FCS&CA, SAD, GAD, DC&MA, leh Department dangah te a lo awm tawh a ni. Kolasib DC hna a chelh hma hian Jt. Secretary hna GAD & DCMA a chelh bawk. Attachment Loading attachment...",Dated: 10 th Jul 24 3:05 PM,https://dipr.mizoram.gov.in/post/kolasib-dc-thar-pu-robert-c-lalhmangaihan-mja-kolasib-district-hruaitute-a-kawm